Belsőépítészet. Praktikus beépített szekrények - PDF
Download "Belsőépítészet. Praktikus beépített szekrények"
1 Belsőépítészet Praktikus beépített szekrények A beépített, azaz a méretre gyártott bútorok kiemelkedő és töretlen népszerűsége az utóbbi évtizedben a praktikumot, azaz az ötletességet és a helytakarékosságot az esztétikummal ötvöző szerkezeteknek köszönheti. A legkeresettebb méretre készült berendezési tárgyak a beépített- és gardróbszekrények, illetve gardróbszobák, melyek a ma épülő lakásokban szinte alapfelszereltségnek számítanak. Sikerüket elsősorban annak köszönhetik, hogy gyorsan és a hagyományos szekrényekhez képest olcsóbban juthatunk hozzá. Az egyedi beépítésnek köszönhetően, nincs tologatás, húzogatás. Egyszerűen méretre megfelelően beépítik, és utána kényelme-
2 92 HÁZ és KERT Belsőépítészet sen használhatjuk, legyen szó, bármilyen funkciójú beépített szekrényről. A beépített szekrények legkeresettebb és a leginkább praktikus formája a tolóajtós kivitel. Ezen kívül zsanéros- illetve csuklóajtós változat is létezik. Az ajtók frontanyaga adja a design meghatározó részét. Az alapárasnak számító laminált lapok típusai mellett, tükrös kivitelben, MDF lap, furnér, edzett és savmart üveg, katedrálüveg, perfetti lemez, polikarbonát lap, dekoranyagok, valamint ezek kombinációi igényelhetők a tolóajtó kivitelében. A beépített szekrényt minőségi laminált lapból méretre szabva és különböző fém-, illetve világítótest szerelvényekkel kiegészítve, állítják össze. Az egyedi tervezés lehetővé teszi, hogy minden megrendelő személyes igényei alapján szereltesse össze a szekrény belsejét. Érdemes röviden kitérni a térelválasztó rendszerre, amely a már említett front-anyagok választékával megegyezően méretre gyártható, ugyanakkor mindkét oldalán igen látványos. Mindenféle méretű lakásba alkalmazható, mivel a nagy terek megosztása esetén ugyanolyan hasznos szolgálatot tesz, mint garzonokba a nyílóajtók által elfoglalt holttér megspórolásával.
3 Egy lakás legyen tágas, világos, esztétikus, kényelmes, energiatakarékos és biztonságos. Legtöbben talán így foglalnánk össze a lakásokkal szembeni igényünket. Ma ezeket az igényeket lehetőségünk van minden korábbinál magasabb szinten megvalósítani. Belsőépítészet HÁZ és KERT 93 Tolóajtó Kis alapterület és mégis tágas lakás - ennek elérésében sokat segíthetnek a tolóajtók. A normál nyíló ajtóknak a nyíláshoz viszonylag sok helyre van szükségük, ráadásul időnként túl sok ajtó nyílik ugyanabba a térbe egy szűk helyen. Az is előfordul, hogy a fürdőszobába befelé nyíló ajtót szeretnénk, de a kád vagy a mosdó miatt egyszerűen nincs ehhez elegendő hely. Ilyenkor a tolóajtó lehet a megoldás, mert a lakótérből nem szakít ki területet. Jellemző, hogy Olaszországban például az új társasházi lakásokban átlagosan két tolóajtót építenek be. Milyen tolóajtót válasszunk? A nyílás mérete alapján egy- vagy kétszárnyas közül választhatunk, illetve a beépítés módja szerint fal előtt futó és falban futó rendszer kapható. Fontos még, hogy az ajtó súlyának megfelelő terhelhetőségű vasalatot kell választani. A fal előtt futó tolóajtó esetében egy (rendszerint takaróléc mögé bújtatott) sínt szerelnek a fal síkjára, ezen függesztve csúsztatható az ajtó. Ez egy nagyon látványos megoldás, amennyiben igényes az asztalosmunka. Ezzel együtt a falfelület egy részét biztosan elveszítjük, hiszen ez elé toljuk nyitáskor az ajtót. Ha ezt a felületet nem akarjuk elveszíteni, akkor beépített tolóajtóra van szükség, ilyenkor a fal elé még egy vékony falat húzunk gipszkartonból, ritkábban téglából, és ebben helyezzük el a tolóajtót és a sínt. Ehhez komplett vasalatrendszerek kaphatók, melynek a fal felépítéséhez tartozó fémváz is része. Ilyen esetben a teljes falfelület kihasználható, oda polcot, képet, szekrényt helyezhetünk tetszés szerint. Mindkét típus akár utólag is beépíthető, a falbanfutó megoldásnál elsősorban a gipszkartonos megoldás javasolt, mert ez nem jár piszokkal, szeméttel, és mégis tökéletes megoldás érhető el. Kisebb ajtónyílás esetén választhatunk harmónika ajtót is, ehhez is kaphatók igényes megoldást jelentő vasalatok. A jó minőségű sínek esetében az ajtó finoman és kilengések nélkül siklik oldalra, tény, hogy a hangzárás nem tökéletes, de speciális tömítésekkel ezen sokat lehet javítani, illetve egy lakás belső terében nem is ez a legfontosabb szempont. A felfüggesztésen kívül szükségünk lehet a az eltoláshoz fogantyúkra vagy süllyesztett kagylókra, és igény szerint akár kulcsra zárható zárra is. Mind a falbanfutó rendszerek, mind pedig a fal síkja előtt futó tolóajtókhoz való vasalatok és hozzájuk tartozó kiegészítők megtalálhatók a Maestro kínálatában.
5 Belsőépítészet HÁZ és KERT 95 KABIRI SZŐNYEGHÁZ Kis- és nagykereskedelem Tisztítást, javítást és restaurálást vállalunk garanciával Cím: Budapest, XII. Krisztina krt. 11. (A Moszkva térnél a Főpostával szemben) Telefon: A hirdetés felmutatójának vásárlás esetén 20% kedvezményt biztosítunk!